kardosdrur/scandi-wiki huggingface dataset:
Henry Welsford

Henry Reed Welsford (14. juni 1900 - april 1974) var en amerikansk roer.

Welsford vandt bronze i firer med styrmand ved OL 1924 i Paris, sammen med Bob Gerhardt, Sid Jelinek, Edward Mitchell og styrmand John Kennedy. Der deltog i alt 10 lande i disciplinen, hvor Schweiz og Frankrig vandt henholdsvis guld og sølv foran den amerikanske båd. Det var det eneste OL han deltog i.

OL-medaljer 
 1924:  Bronze i firer med styrmand

Referencer

Eksterne henvisninger 

Roere fra USA
Personer fra Pennsylvania
Olympiske bronzemedaljevindere fra USA
Medaljevindere ved sommer-OL 1924
Olympiske medaljevindere i roning
John Kennedy (roer)

John Gerdell Kennedy (19. maj 1900 - september 1971) var en amerikansk roer fra Philadelphia.

Kennedy vandt bronze i firer med styrmand ved OL 1924 i Paris. Han var styrmand i båden, der blev roet af Bob Gerhardt, Sid Jelinek, Edward Mitchell og Henry Welsford. Der deltog i alt 10 lande i disciplinen, hvor Schweiz og Frankrig vandt henholdsvis guld og sølv foran den amerikanske båd. Det var det eneste OL han deltog i.

OL-medaljer 
 1924:  Bronze i firer med styrmand

Referencer

Eksterne henvisninger 

Roere fra USA
Personer fra Philadelphia
Per Gulbrandsen

Per Ziegler Gulbrandsen (født 18. juli 1897, død 2. november 1963) var en norsk roer fra Oslo.

Gulbrandsen vandt bronze i firer med styrmand ved OL 1920 i Antwerpen, sammen med Theodor Klem, Henry Ludvig Larsen, Birger Var og styrmand Thoralf Hagen. Båden indledte med at vinde sit indledende heat, men i finalen kunne de sammen med amerikanerne ikke følge med den schweiziske båd, der vandt guld. De to øvrige både kom ind i samme tid, men amerikanerne fik sølvmedaljen.

OL-medaljer 
 1920:  Bronze i firer med styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1920
Olympiske bronzemedaljevindere fra Norge
Theodor Klem

Theodor "Thea" Klem (født 20. januar 1889, død 15. juli 1963) var en norsk roer fra Oslo, der deltog i to olympiske lege i begyndelsen af 1900-tallet.

Ved OL 1912 i Stockholm deltog Klem i firer med styrmand (outrigger), hvor han roede sammen Henry Ludvig Larsen, Mathias Torstensen og brødrene Haakon og Ejnar Tønsager. Det var første og eneste gang, denne bådtype var på programmet ved OL, og den norske båd fra Kristiania Roklub vandt først sit indledende heat, derpå sin kvartfinale, inden båden i semifinalen blev slået af den britiske båd. Som taber af semifinalen vandt nordmændene (sammen med danskerne, der tabte den anden semifinale) dermed bronze.

Klem deltog igen ved OL 1920 i Antwerpen, hvor han roede firer med styrmand sammen med Per Gulbrandsen, Henry Ludvig Larsen, Birger Var og styrmand Thoralf Hagen. Båden indledte med at vinde sit indledende heat, men i finalen kunne de sammen med amerikanerne ikke følge med den schweiziske båd, der vandt guld. De to øvrige både kom ind i samme tid, men amerikanerne fik sølvmedaljen.

OL-medaljer 
 1912:  Bronze i firer med styrmand (outrigger)
 1920:  Bronze i firer med styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1912
Deltagere for Norge ved sommer-OL 1920
Olympiske bronzemedaljevindere fra Norge
Henry Ludvig Larsen

Henry Ludvig Larsen (født 16. august 1891, død 20. januar 1969) var en norsk roer fra Oslo, der deltog i to olympiske lege i begyndelsen af 1900-tallet.

Ved OL 1912 i Stockholm deltog Larsen i firer med styrmand (outrigger), hvor han roede sammen Theodor Klem, Mathias Torstensen og brødrene Haakon og Ejnar Tønsager. Det var første og eneste gang, denne bådtype var på programmet ved OL, og den norske båd fra Kristiania Roklub vandt først sit indledende heat, derpå sin kvartfinale, inden båden i semifinalen blev slået af den britiske båd. Som taber af semifinalen vandt nordmændene (sammen med danskerne, der tabte den anden semifinale) dermed bronze.

Han deltog igen i OL 1920 i Antwerpen, hvor han roede firer med styrmand sammen med Per Gulbrandsen, Theodor Klem, Birger Var og styrmand Thoralf Hagen. Båden indledte med at vinde sit indledende heat, men i finalen kunne de sammen med amerikanerne ikke følge med den schweiziske båd, der vandt guld. De to øvrige både kom ind i samme tid, men amerikanerne fik sølvmedaljen.

OL-medaljer 
 1912:  Bronze i firer med styrmand (outrigger)
 1920:  Bronze i firer med styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1912
Deltagere for Norge ved sommer-OL 1920
Olympiske bronzemedaljevindere fra Norge
Birger Var

Birger Var, tidligere Brevig (født 30. juni 1893, død 22. maj 1970) var en norsk roer fra Moss.

Var vandt bronze i firer med styrmand ved OL 1920 i Antwerpen, sammen med Per Gulbrandsen, Theodor Klem, Henry Ludvig Larsen og styrmand Thoralf Hagen. Båden indledte med at vinde sit indledende heat, men i finalen kunne de sammen med amerikanerne ikke følge med den schweiziske båd, der vandt guld. De to øvrige både kom ind i samme tid, men amerikanerne fik sølvmedaljen.

OL-medaljer 
 1920:  Bronze i firer med styrmand

Referencer

Eksterne henvisninger 

Roere fra Norge
Deltagere for Norge ved sommer-OL 1920
Olympiske bronzemedaljevindere fra Norge
Thoralf Hagen

Thoralf Hagen (født 22. september 1887, død 7. januar 1979) var en norsk roer og dobbelt olympisk medaljevinder, der stammede fra Oslo.

Hagen vandt to medaljer som styrmand i norske både ved OL 1920 i Antwerpen. Han vandt bronze i firer med styrmand sammen med Per Gulbrandsen, Theodor Klem, Henry Ludvig Larsen og Birger Var. Båden indledte med at vinde sit indledende heat, men i finalen kunne de sammen med amerikanerne ikke følge med den schweiziske båd, der vandt guld. De to øvrige både kom ind i samme tid, men amerikanerne fik sølvmedaljen. Han vandt desuden bronze som del af nordmændenes otter, der desuden bestod af Conrad Olsen, Håkon Ellingsen, Thore Michelsen, Karl Nag, Theodor Nag, Adolf Nilsen, Arne Mortensen og Tollef Tollefsen. Nordmændene vandt først deres indledende heat mod Tjekkoslovakiet med over ti sekunder, men tabte derpå semifinalen til Storbritannien næsten lige så klart. De fik efterfølgende bronze, da de havde en bedre tid end Frankrig, der tabte den anden semifinale.

OL-medaljer 
 1920:  Bronze i otter
 1920:  Bronze i firer med styrmand

Referencer

Eksterne henvisninger 

Roere fra Norge
Personer fra Oslo
Deltagere for Norge ved sommer-OL 1920
Olympiske bronzemedaljevindere fra Norge
Wilhelm Carstens

Wilhelm Carstens (født 29. januar 1869 i Hamburg, død 12. februar 1941 smst.) var en tysk roer.

Carstens deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning foruden Carstens bestod af Julius Körner, Adolf Möller, Hugo Rüster og styrmand Gustav Moths (Max Ammermann i indledende heat), blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia nummer tre efter to franske både.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1900
Olympiske bronzemedaljevindere fra Tyskland
Julius Körner

Julius Körner (født 22. december 1870 i Hamburg, død 19. november 1954 smst.) var en tysk roer.

Körner deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning foruden Carstens bestod af Wilhelm Carstens, Adolf Möller, Hugo Rüster og styrmand Gustav Moths (Max Ammermann i indledende heat), blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia nummer tre efter to franske både.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1900
Olympiske bronzemedaljevindere fra Tyskland
Adolf Möller

Adolf Möller (født 25. oktober 1877 i Hamburg, død 10. november 1968 smst.) var en tysk roer.

Möller deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning foruden Carstens bestod af Julius Körner, Wilhelm Carstens, Hugo Rüster og styrmand Gustav Moths (Max Ammermann i indledende heat), blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia nummer tre efter to franske både.

Möller flyttede senere til Berlin og blev i 1907 tysk mester i firer med styrmand for Berliner RK Hellas. Han var i øvrigt også tilmeldt i singlesculler til OL 1904 i St. Louis, men stillede ikke til start.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1900
Olympiske bronzemedaljevindere fra Tyskland
Hugo Rüster

Carl Wilhelm Hugo Rüster (født 15. januar 1872 i Berlin, ukendt dødsår) var en tysk roer.

Rüster deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning foruden Carstens bestod af Julius Körner, Adolf Möller, Wilhelm Carstens og styrmand Gustav Moths (Max Ammermann i indledende heat), blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia nummer tre efter to franske både.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Berlin
Deltagere for Tyskland ved sommer-OL 1900
Olympiske bronzemedaljevindere fra Tyskland
Gustav-Adolf Moths

Gustav-Adolf Moths (født 21. september 1877 i Hamburg, dødsdato ukendt) var en tysk roer.

Moths deltog i OL 1900 i Paris, hvor han stillede op i firer med styrmand sammen med holdkammerater fra RC Favorite-Hammonia fra Hamburg. Firer med styrmand-konkurrencen blev den mest kontroversielle i den olympiske historie, hvor der blev gennemført to finaler, som begge af IOC er erklæret som officielle, og der derfor er dobbelte medaljevindere i konkurrencen. 

Hammonia-båden, hvis besætning i indledende heat bestod af Julius Körner, Adolf Möller, Hugo Rüster, Wilhelm Carstens og Max Ammermann som styrmand, blev nummer tre i deres heat i indledende runde og var dermed egentlig ude af konkurrencen. Imidlertid havde de fjerdebedste tid af alle både, og arrangørerne besluttede, at der de tre heatvindere og de tre hurtigste blandt de øvrige skulle i finalen, hvilket betød, at Hammonia-båden var med. Imidlertid var der kun fire baner, og heatvinderne nægtede så at deltage. Derfor blev der afholdt en finale mellem toeren fra heat to og toeren og treeren fra heat tre, og her blev Hammonia, der denne gang havde Moths som styrmand, nummer tre efter to franske både. IOC tildeler i deres medaljedatabase bronzemedaljen til Moths, da han deltog i finalen, og ikke Ammermann.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Personer fra Hamborg
Deltagere for Tyskland ved sommer-OL 1900
Olympiske bronzemedaljevindere fra Tyskland
Ernst Felle

Ernst Felle (født 26. april 1876 i Biberach an der Riß, død 23. april 1959) var en tysk roer, der deltog i Sommer-OL 1900 i Paris.

Ved OL stillede Frelle op i firer med styrmand for Ludwigshafener Ruder Verein. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Ludwigshafen-båden vandt sit heat i indledende runde, og besætningen bestod foruden Frelle af Otto Fickeisen, Hermann Wilker, Carl Lehle og Franz Kröwerath (styrmand). De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Germania i Hamburg. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

Frelle var mangeårigt bestyrelsesmedlem af Ludwigshafener RV.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Olympiske bronzemedaljevindere fra Tyskland
Franz Kröwerath

Franz Kröwerath (født 30. juni 1880, død 25. december 1945) var en tysk roer, der deltog i OL 1900 i Paris.

Ved OL stillede Kröwerath op i firer med styrmand for Ludwigshafener Ruder Verein. Firer med styrmand blev den mest kontroversielle i den olympiske historie, hvor der blev gennemført to finaler med firer med styrmand, som begge af IOC er erklæret som officielle og der derfor er dobbelte medaljevindere i konkurrencen. 

Ludwigshafen-båden vandt sit heat i indledende runde, og besætningen bestod foruden Kröwerath, der var bådens styrmand, af Otto Fickeisen, Ernst Felle, Carl Lehle og Hermann Wilker. De kom i den anden finale sammen med de to øvrige heatvindere, en hollandsk båd fra Minerva, Amsterdam, og endnu en tysk båd fra Germania i Hamburg. Her var Germania-båden klart hurtigst og vandt med fire sekunder ned til Minerva-båden, mens båden fra Ludwigshafen var yderligere to sekunder bagud.

OL-medaljer 
 1900:  Bronze i firer med styrmand

Referencer

Eksterne henvisninger 

Roere fra Tyskland
Deltagere for Tyskland ved sommer-OL 1900
Olympiske bronzemedaljevindere fra Tyskland
Cullinan-diamanten

Cullinan-diamanten er den største diamant af smykkekvalitet, der hidtil er fundet. Den blev fundet i Sydafrika, i minen Premier No. 2 i Cullinan, den 26. januar 1905. Den rå diamant vejede 3.106,75 karat (621,35 g), formen tydede på, at den var brækket af en endnu større diamant.

Den blev udbudt til salg i 1905, men efter 2 år var den stadig ikke solgt. I 1907 købte Transvaals koloniregering stenen, og forærede den til den britiske konge, Edward 7. Stenen blev slebet af Asscher Brødrene i Amsterdam.

På grund af fejl i stenen, blev den slebet til flere mindre sten i stedet for én stor. Forinden havde Joseph Asscher analyseret stenen grundigt, og en forsamling overværede, hvordan han i 1908 ville kløve stenen første gang. Diamanter kan kløves i planer parallelle med krystallets oktaeder-struktur. De kløves af og til før selve slibningen med et slag på en kniv, der er anbragt i en rille, der er skåret forinden. Ved det første slag knækkede kniven. Kløvningen blev udsat en uge, til en stærkere kniv var fremstillet, denne gang uden publikum.

I alt blev der slebet 105 smykkesten ud af diamanten, alle tilhører den britiske krone eller den britiske stat. Den største, Cullinan I, er anbragt i det britiske scepter. Den er dråbeformet (pendeloque), og vejer 530,2 karat (106,04 g). Den var den største slebne diamant frem til 1992, hvor den blev overgået af Golden Jubilee på 545,67 karat (109,134 g). Denne er imidlertid brunlig.

Kilder 

Diamant
Storbritannien
Hope-diamanten

Hope-diamanten er en meget stor diamant med en usædvanlig blå farve. Diamantens historie er usikker, og den er genstand for overtro om at den er ulykkesbringer.

Diamanten stammer formentlig fra Indien fundet i nærheden af Golconda, hvor franskmanden Jean-Baptiste Tavernier købte en stor og intensivt blå diamant i 1642, der fik navnet Tavernier's Blue. Den vejede 112,5 karat i rå stand. Den blev bragt til Frankrig og solgt videre til Ludvig d. 14. i 1668. På det tidspunkt var stenen slebet i dråbeform og vejede 67,5 karat.

Stenen blev stjålet under den franske revolution sammen med andre diamanter og forsvandt sporløst. En blå diamant svarende til Hope-diamanten skal være dukket op i London i 1812. I 1830 blev en blå diamant med en usædvanlig blå farve sat til salg. Den sten vejede 44,5 karat. Det er nærliggende at antage, at det var Tavernier's Blue, der var slebet om. Stenen blev købt af Henry Thomas Hope en britisk-hollandsk bankmand og samler af ædelsten. Stenen har siden haft navn efter ham.

Det er hævdet, at alle ejerne er ramt af pludselig død, tab af penge eller andre ulykker. Stenen skulle derfor bære en mystisk forbandelse.

Stenen ejes siden 1958 af Smithsonian Institution, hvor den er udstillet. Den blev doneret til Smithsonian af juveler Harry Winston.

Stenen i populærkulturen 
Hope-diamanten har muligvis været forbillede for den store blå diamant, der optræder i James Camerons film Titanic fra 1997. Den har dog en anden form.

Referencer

Eksterne henvisninger 

 Video of Hope Diamond via The Guardian
 Smithsonian Institution - The Hope Diamond
 GIA
 Elements 

Diamant
Portunus-templet

Portunus-templet (italiensk: Tempio di Portuno, latin Templum Portunus) eller Fortuna Virilis-templet ("mandig lykke") er et romersk tempel, der ligger i Rom i Italien. Det er et af de bedst bevarede romerske templer. Hvem templet er viet til er usikkert, da kilderne nævner adskillige templer i dette område, uden at det står klart, hvilket er Portunus'. Det blev kaldt Fortuna Virilis-templet fra renæssancen og er flere steder kendt under det navn. H v i s det er viet til Portunus, gud for nøgler, døre, husdyr og kornkamre, så er det hans primære tempel i Rom.

Templets søjler er i jonisk orden, og det ligger på Forum Boarium ved Tiberen. I antikken har det ligget med udsigt over Port Tiberinus ved en slyngning i floden, hvorfra Portunus kunne skue over kvægtransporten på handelsskibene, når de kom til byen fra Ostia.

Referencer

Eksterne henvisninger 

 Temple of Portune
 Mary Ann Sullivan, "Temple of Fortuna Virilis (Temple of Portunus)"
 Images of Temple of Fortuna Virilis (or Portunus)
 Description in the site of the "Soprintendenza Speciale per il Colosseo, il MNR e l'Area Archeologica di Roma" 
 High-resolution 360° Panoramas and Images of Temple of Portunus | Art Atlas

Romerriget
Antikke bygninger i Rom
Lincoln Castle

Lincoln Castle er en stor normannisk borg, der er opført i Lincoln i England i 1000-tallet af Vilhelm Erobreren på samme sted, hvor der lå en romersk fæstning. Fæstningen er speciel, da den har to motter. Det er den ene af blot to fæstninger i landet, som har det (den anden er Lewes Castle i East Sussex).

Lincoln Castle blev brugt som fængsel og domhus helt op til moderne tid, og det er en af de bedre bevarede borge i England. Fæstningen er åben for offentligheden de fleste dage, og det er muligt at gå på murene, hvorfra der er udsigt over det store borgkompeks, Lincoln Cathedral, dele af byen og landskabet. Lincoln Castle ejes af Lincolnshire County Council og er et scheduled ancient monument.

Borgen er blevet belejret to gange; første gang i 1141 og anden gang i 1217.

Se også 
 Liste over borge og slotte i England
 John of Gaunt’s Palace

References

Litteratur

Eksterne henvisninger 

 

Lincoln (England)
Slotte i Lincolnshire
Kallepia

Kallepia er en lille by på den vestlige del af Cypern. Den ligger i Pafos Distrikt i den vestlige del af landet, 92 km vest for hovedstaden Nicosia og 9 kilometer nord for Paphos. Kallepia ligger 497 meter over havet, og den har 326 indbyggere.

Byer på Cypern
Industripension Holding A/S

Industripension Holding A/S, CVR-nummer 15893230, er moderselskab for en række selskaber, blandt andre Industriens Pensionsforsikring A/S og Industriens Pension Service A/S.

Selskabet er ejet af fagforbundene i CO-industri (65 %) og DI - Dansk Industri (35 %). 

Selskabet blev stiftet den 11. februar 1992.
Holdingselskaber i Danmark
Etableret i 1992